cyanic-selkie/wikianc huggingface dataset:
Νέον Κόμμα
Πηγές
Κατηγορία:Πρώην πολιτικά κόμματα στην Ελλάδα Κατηγορία:Συντηρητικά κόμματα
Θόδωρος Μάγγος
Ο Θόδωρος Μάγγος (1877-1942) ήταν συνδικαλιστής, πρόεδρος του σωματείου των Ηλεκτρικών Σιδηροδρόμων και της Ομοσπονδίας Ηλεκτρισμού, ηγετικό στέλεχος του ΣΕΚΕ και μετέπειτα του ΚΚΕ. Πέθανε έγκλειστος στην Ακροναυπλία το 1942 από πείνα.
Βιογραφικά στοιχεία - Στην ηγεσία του ΣΕΚΕ
Ο Θόδωρος Μάγγος γεννήθηκε το 1877. Απο τα νεανικά του χρόνια εντάχθηκε σε Σοσιαλιστικούς Ομίλους που υπήρχαν στην Αθήνα και τον Πειραιά. Εμπνεόμενος από την Οχτωβριανή Επανάσταση ασπάστηκε την κομμουνιστική ιδεολογία του Μαρξισμού-Λενινισμού και το 1918 εντάχθηκε στο ΣΕΚΕ. Ήταν υπέρμαχος της μπολσεβικοποίησης και το Νοέμβριο του 1922 στο 1ο Έκτακτο Συνέδριο του ΣΕΚΕ έγινε μέλος της Κεντρικής Επιτροπής. Στο Συνέδριο αυτό αναθεωρήθηκε η θέση του κόμματος περί μακράς νομίμου υπάρξεως και το ΣΕΚΕ επανήλθε στις επαναστατικές του θέσεις.
Επίσης, ήταν αντιπρόσωπος του κόμματος στο πέμπτο συνέδριο της Κομμουνιστικής Διεθνούς (ΚΔ) στη Μόσχα τον Ιούνιο του 1924, μαζί με τον Παντελή Πουλιόπουλο και τον Σεραφείμ Μάξιμο. Στο Συνέδριο αυτό η ΚΔ έθεσε το θέμα για την Ανεξάρτητη Μακεδονία και Θράκη, το λεγόμενο Μακεδονικό, θέση που είχε το ΚΚΕ και δημιούργησε στο κόμμα εσωτερικές αντιθέσεις, για μια δεκαετία τουλάχιστον.
Συνδικαλιστική δράση - Πρόεδρος της Ομοσπονδίας Ηλεκτρισμού
Ο Θόδωρος Μάγγος εργάστηκε για χρόνια στον Ηλεκτρικό Σιδηρόδρομο (ΕΗΣ). Η πρώτη ώθηση του συνδικαλιστικού κινήματος στον Ηλεκτρικό Σιδηρόδρομο δόθηκε από τον πυρήνα του ΚΚΕ που οργανώθηκε στην ΕΗΣ με επικεφαλής τον Μάγγο που έγινε και πρόεδρος του Σωματείου. Σαν πρόεδρος είχε κατορθώσει να μαζικοποιήσει το Σωματείο και να ενώσει όλο το προσωπικό. Το Σωματείο είχε κάνει πολλούς αγώνες, οι οποίοι είχανε μεγάλη επίδραση γενικότερα στο εργατικό κίνημα εκείνης της εποχής. Επίσης ο Μάγγος έγινε και πρόεδρος της Ομοσπονδίας Ηλεκτρισμού.
Ο Μάγγος για τη συνδικαλιστική του δράση πολλές φορές διώχθηκε από τη δικτατορία του Πάγκαλου καθώς και από την κυβέρνηση του Βενιζέλου αλλά και των Τσαλδάρη-Κονδύλη με βάση το νόμο "περί Ιδιωνύμου αδικήματος". Τελικά ο Γενικός Διευθυντής των ΕΗΣ και εκπρόσωπος του ιδιωτικού κεφαλαίου στους Ηλεκτρικούς Σιδηροδρόμους κατόρθωσε να εξουδετερώσει τον πυρήνα του ΚΚΕ και ο Μάγγος βρέθηκε στις φυλακές. Από τότε οι αγώνες του σωματείου ατόνησαν.
Στην Ακροναυπλία
Κατά τη διάρκεια της δικτατορίας Μεταξά ο Μάγγος συνελήφθη από τις πρώτες κιόλας μέρες, την άνοιξη του 1937 εκτοπίστηκε στην Ακροναυπλία και το 1941 παραδόθηκε από το μεταξικό καθεστώς μαζί με τους υπόλοιπους πολιτικούς κρατούμενους στους Γερμανούς. Το Μάιο του 1942 πέθανε από πείνα, έγκλειστος στην Ακροναυπλία. Ο Μάγγος ήταν πολύ αγαπητός στους συγκρατούμενούς του για τους πολυετείς αγώνες του, την συνεπή ιδεολογία του, τον αγνό και εύθυμο χαρακτήρα του, τα χωρατά του, την κιθάρα που έπαιζε. Όλοι τον αποκαλούσαν "Μπαρμπα-Θόδωρο". Ο θάνατος του γηραιού αγωνιστή Μάγγου από πείνα συγκλόνισε τους συντρόφους του στην Ακροναυπλία. Ο Γιάννης Μανούσακας γράφει:
"Θυμάμαι που παρακολούθησα το θάνατο του γραμματέα της ομοσπονδίας του ηλεκτρισμού του γέρο γλεντζέ μας, του Μάγγου. Στεκόμαστε ένα γύρω από το κρεββάτι του. Ο Φίτσιος στο προσκέφαλό του. Ο γέρος πάλευε και αγωνιούσε. Μα όταν σε λίγο αποσταμένος παραιτήθηκε, το πρόσωπό του πήρε μια ευχάριστη έκφραση, γυρόφερνε τα μάτια του τηρώντας μας ευχάριστα, όλο το πρόσωπό του φαινόταν να νοιώθει ευχαρίστηση, σαν να είχε κάνει το χρέος του ν' αντισταθεί του χάροντα ως το τέλος".
Κατά τη διάρκεια της κατοχής στην Αθήνα πέθαναν επίσης από πείνα η γυναίκα του Μάγγου και οι δύο του κόρες.
Πηγές
Κατηγορία:Έλληνες κομμουνιστές Κατηγορία:Έλληνες συνδικαλιστές
Μελία
Με το όνομα Μελία φέρονται τα ακόλουθα άρθρα:
Φυτά
Κατηγορία:Αποσαφηνίσεις ελληνικών τοπωνυμίων Κατηγορία:Αποσαφηνίσεις ονομάτων
Scilla (Italia)
I Am the Night
Το I Am the Night είναι το τρίτο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε το 1985 μέσω της δισκογραφικής εταιρίας "Metal Magic".
Οι κριτικές για το άλμπουμ υπήρξαν ανάμεικτες, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 2,3 / 5, αλλά το "Metal Archives" 81% και το "Ultimate Guitar" 8,8 / 10.
Γυρίστηκε βίντεο κλιπ για το κομμάτι "Hot and Heavy", ενώ το "Down Below" επανηχογραφήθηκε για τον επόμενο δίσκο τους, "Power Metal".
Αυτός ήταν ο τελευταίος δίσκος των Pantera με τον τραγουδιστή Τέρι Γκλέιζ στην σύνθεση τους, αφού το 1987 αντικαταστάθηκε από τον Φιλ Άνσελμο.
Λίστα Τραγουδιών
1. Hot and Heavy (Glaze, Darrell, Rex Rocker, Vinnie Paul) - 4:06
2. I Am the Night (Glaze, Darrell, Rex Rocker, Vinnie Paul) - 4:27
3. Onward We Rock! (Glaze, Darrell, Rex Rocker, Vinnie Paul) - 3:56
4. D*G*T*T*M (Glaze, Darrell, Rex Rocker, Vinnie Paul) - 1:43
5. Daughters of the Queen (Glaze, Darrell, Rex Rocker, Vinnie Paul) - 4:16
6. Down Below (Glaze, Darrell, Rex Rocker, Vinnie Paul) - 2:49
7. Come-On Eyes (Glaze, Darrell, Rex Rocker, Vinnie Paul) - 4:13
8. Right on the Edge (Glaze, Darrell, Rex Rocker, Vinnie Paul) - 4:06
9. Valhalla (Glaze, Darrell, Rex Rocker, Vinnie Paul) - 4:05
10. Forever Tonight (Glaze, Darrell, Rex Rocker, Vinnie Paul) - 4:10
Μέλη των Pantera
Οι μουσικοί οι οποίοι ηχογράφησαν το "I Am the Night" ήταν οι εξής:
Πηγές
Κατηγορία:Δισκογραφία των Pantera Κατηγορία:Άλμπουμ του 1985
Κυβερνείο Μπεκάα
Το Κυβερνείο Μπεκάα (αραβικά: البقاع - Al-Biqā) είναι ένα κυβερνείο του κεντρικού Λιβάνου με έδρα την Ζάχλε. Η έκτασή του είναι 4.429 χλμ2 και οριοθετείται από το Κυβερνείο Μπάαλμπεκ-Χερμέλ στα βόρεια, το Κυβερνείο της Οροσειράς του Λιβάνου στα δυτικά, το Κυβερνείο Ναμπατίγιε στα νότια και το συριακό κυβερνείο της Ριφ Ντιμάσκ στα ανατολικά.
Νομοί
Με ένα νόμο που ψηφίστηκε το 2003, ο Νομός Μπάαλμπεκ και ο Νομός Χερμέλ διαχωρίστηκαν από το Κυβερνείο Μπεκάα και σχημάτισαν ένα νέο Κυβερνείο, εκείνο του Μπάαλμπεκ-Χερμέλ. Ωστόσο, η ισχύς του νέου κυβερνείου ξεκίνησε το 2014, με το διορισμό του πρώτου του κυβερνήτη.
Δημογραφικά στοιχεία
Σύμφωνα με τα στοιχεία εγγεγραμμένων ψηφοφόρων του Υπουργείου Εσωτερικών του Λιβάνου, το Κυβερνείο αποτελείται από περίπου 40% Χριστιανούς και 60% Μουσουλμάνους (313.505 ψηφοφόροι συνολικά). Στο Νομό (καδά) του Ζάχλε, οι Χριστιανοί αποτελούν την πλειοψηφία με ποσοστό 55% (172.555 ψηφοφόροι συνολικά). Στο Νομό Δυτικής Μπεκάα και Ρασάγια (που αποτελούν μια κοινή εκλογική περιφέρεια), οι Χριστιανοί αντιπροσωπεύουν το 22,22% των ψηφοφόρων (140.950 συνολικά).
Παραπομπές
Κατηγορία:Διοικητικές διαιρέσεις του Λιβάνου
Ο εχθρός του λαού
Το Ο εχθρός του λαού ή Ένας εχθρός του λαού (νορβηγικά: En folkefiende) είναι θεατρικό έργο του 1882 του Ερρίκου Ίψεν με πέντε πράξεις.
Ελληνικές Θεατρικές Παραστάσεις
Κατάλογος βασικών πληροφοριών ελληνικών θεατρικών αναπαραστάσεων του έργου "Ο εχθρός του λαού"
Α.Ο. Αιγάλεω
Ο Αθλητικός Όμιλος Αιγάλεω (Αιγάλεω Α.Ο., αρχικά Α.Ε. Αιγάλεω ) είναι ελληνικό αθλητικό σωματείο που εδρεύει στον ομώνυμο δήμο της δυτικής Αθήνας. Επίσημο έτος ίδρυσής του είναι το 1946 και αγωνίζεται με χρώματα το γαλάζιο και το λευκό. Πρόεδρος του συλλόγου μέχρι το 2023 ήταν ο Γιάννης Παλτόγλου.
Σιριτόρι
thumb|right|200px|Παράδειγμα παιχνιδιού Το σιριτόρι (ιαπωνικά: しりとり, Χέπμπορν: shiritori) είναι ιαπωνικό παιχνίδι λέξεων. Οι παίκτες πρέπει με τη σειρά τους να πουν μια λέξη που να ξεκινά με την τελευταία συλλαβή (ακριβέστερα: τον ίδιο συλλαβικό χαρακτήρα κάνα) της λέξης του προηγούμενου παίκτη. Δεν υπάρχει διάκριση μεταξύ των δυο σετ συλλαβικών χαρακτήρων κάνα: Χιραγκάνα και Κατακάνα. Η λέξη σιριτόρι σημαίνει κυριολεκτικά "παίρνοντας από πίσω". Παραδοσιακά η Ιαπωνική γλώσσα γράφεται από πάνω προς τα κάτω και από τα δεξιά προς τα αριστερά, επομένως η τελευταία συλλαβή μιας λέξης βρίσκεται κάτω και δεξιότερα σε σχέση με την πρώτη συλλαβή της νέας λέξης.
Α.Ο. Αιγάλεω
Διατηρεί τέσσερα ενεργά τμήματα: ποδοσφαίρου ανδρών, καλαθοσφαίρισης ανδρών, πετοσφαίρισης γυναικών και κολύμβησης. Από τα τέλη της δεκαετίας του '40 έως και τα τέλη της δεκαετίας του '80 διατηρούσε και τμήμα βόλεϊ ανδρών  , το οποίο στα 1975 είχε μάλιστα προβιβαστεί στην Α΄τοπική Κατηγορία, όπου έπαιζε επίσης το 1983, όπως και το 1985 και τη σεζόν 1986-87 αλλά στη συνέχεια διαλύθηκε. Επίσης, κατά το παρελθόν (έως και τα μέσα της δεκαετίας του '80 ) διατηρούσε τμήμα καλαθοσφαίρισης γυναικών το οποίο έφθασε να συμμετέχει έως και στην κορυφαία κατηγορία Αθηνών Α΄ κατηγορία Κέντρου δηλαδή ένα βήμα κάτω από το Πανελλήνιο Πρωτάθλημα καθώς και τμήμα στίβου. Στην αρχή της δεκαετίας του '70 ο σύλλογος επιχείρησε να δημιουργήσει τμήμα χάντμπολ που θα ήταν το πρώτο στην Ελλάδα αλλά η προσπάθεια ναυάγησε. Την ίδια περίπου εποχή, στο σύλλογο λειτουργούσε τμήμα επιτραπέζιας αντισφαίρισης
Η ποδοσφαιρική ομάδα χρησιμοποιεί ως έδρα για τους αγώνες της το Δημοτικό Γήπεδο Αιγάλεω «Σταύρος Μαυροθαλασσίτης» που από το 1988 φέρει το όνομα του δημάρχου Σταύρου Μαυροθαλασσίτη. Από την πλευρά τους τα τμήματα καλαθοσφαίρισης και πετοσφαίρισης χρησιμοποιούν το Δημοτικό Γυμναστήριο Αιγάλεω «Σταύρος Βενέτης», χωρητικότητας 1.200 θέσεων, που αντλεί το όνομά του από τον αθλητή και παράγοντα του συλλόγου Σταύρο Βενέτη (απεβίωσε το 2009).
Σιριτόρι
Βασικοί κανόνες
Για παράδειγμα: σακουρά (さくら)-> ράτζιο (ラジオ)-> ονίγκιρι (おにぎり)-> ρίσου (りす)-> σούιγιοου (すいよう) -> ούντον (うどん)
Α.Ο. Αιγάλεω
Τα κολυμβητικά τμήματα χρησιμοποιούν για τις δραστηριότητές τους τις εγκαταστάσεις του Δημοτικού Κολυμβητηρίου το οποίο βρίσκεται πλησίον του κλειστού γυμναστηρίου στον ευρύτερο χώρο που πολύ παλαιότερα είχε κατασκευαστεί το πρώτο κανονικό γήπεδο ποδοσφαίρου της πόλης, το οποίο έφερε τη δημοφιλή ονομασία "λαμαρίνες" λόγω της χαρακτηριστικής περίφραξής του.
Σιριτόρι
Βασικοί κανόνες
Το παιχνίδι τελειώνει με αυτόν που έχει χρησιμοποιήσει τη λέξη "ούντον" να είναι ο χαμένος.
Α.Ο. Αιγάλεω
Την αγωνιστική περίοδο 2019-20 το ποδοσφαιρικό τμήμα έλαβε μέρος στο πρωτάθλημα της Β' Εθνικής κατηγορίας, το τμήμα καλαθοσφαίρισης ανδρών επίσης στη Β' Εθνική και το τμήμα πετοσφαίρισης γυναικών στην Pre League κατηγορία της Ε.Ο.ΠΕ.
Τμήμα ποδοσφαίρου ανδρών
Το ποδοσφαιρικό τμήμα του Α.Ο. Αιγάλεω αποτελεί ποδοσφαιρικό σωματείο με αριθμό μητρώου Ε.Π.Ο. 129. Εδρεύει στο Δημοτικό Στάδιο Αιγάλεω «Σταύρος Μαυροθαλασσίτης».
Σιριτόρι
Συμπληρωματικοί κανόνες
Υπάρχουν συμπληρωματικοί κανόνες τους οποίους οι παίχτες πρέπει να αποφασίσουν πριν από την έναρξη του παιχνιδιού.
Α.Ο. Αιγάλεω
Τμήμα ποδοσφαίρου ανδρών
Το 2021 συμπληρώθηκαν 90 έτη ζωής για το σύλλογο, αφού ο Αιγάλεω Α.Ο. χρησιμοποιεί αυτοδικαίως τα ιδρυτικά στοιχεία της "Αθλητικής Ενώσεως Ιεραπόλεως".
Σιριτόρι
Άλλοι κανόνες
Οι ακόλουθοι κανόνες προσθέτουν μεγαλύτερη δυσκολία στο παιχνίδι. Όπως και οι συμπληρωματικοί κανόνες, πρέπει να συμφωνηθούν από τους παίχτες.
Πέιτζ Ο'Χάρα
Η Πέιτζ Ο'Χάρα (αγγλικά: Paige O'Hara, 10 Μαΐου 1956 - ) είναι Αμερικανίδα ηθοποιός, τραγουδίστρια και ζωγράφος. Η υποκριτική της καριέρα ξεκίνησε το 1982 στο Μπρόντγουεϊ, στο έργο Show Boat. Το 1991, έκανε και το ντεμπούτο της στον κινηματογράφο, στον ρόλο της Μπελ, στην ταινία Η Πεντάμορφη και το Τέρας. Με τις κριτικές να είναι ευνοϊκές σε αυτόν της τον ρόλο, η Ο'Χάρα, συνέχισε να ερμηνεύει τον χαρακτήρα και στις δύο επόμενες κυκλοφορίες της Disney: Η Πεντάμορφη και το Τέρας 2: Τα μαγεμένα Χριστούγεννα και Η Πεντάμορφη και το Τέρας: Ο θαυμαστός κόσμος της Μπελ, τα οποία κυκλοφόρησαν απευθείας-σε-βίντεο.
Σιριτόρι
Παρόμοια παιχνίδια
Παρόμοια παιχνίδια υπάρχουν στις περισσότερες γλώσσες. Στα Ελληνικά ονομάζεται συνήθως "αλυσίδα" λέξεων" και επαναλαμβάνεται ο τελευταίος χαρακτήρας της λέξης. Λόγω της αλφαβητικής γραφής της Ελληνικής και των πιο χαλαρών φωνοτακτικών περιορισμών, χωρίς ειδικούς κανόνες, το παιχνίδι στα Ελληνικά θεωρητικά δεν τελειώνει ποτέ.
Α.Ο. Αιγάλεω
Η πορεία του συλλόγου
Το 1929 οι νεαροί μικρασιάτες πρόσφυγες Δημήτριος Γεωργ. Χανιώτης (Σμύρνη, 1912 - Αιγάλεω, 2002) και Γεώργιος Αρώνης ή "Φούντας" (Ιωνία, περί 1910 - Αθήνα 1992) ίδρυσαν την πρόγονο ομάδα του Αιγάλεω A.O., την Αθλητική Ένωση Ιεράπολης, εις ανάμνηση της "ιερής" καταγωγής τους. Η ομάδα αναγνωρίσθηκε επίσημα από την Ε.Π.Ο. δυο χρόνια αργότερα (1931).
Πέιτζ Ο'Χάρα
Το 2011 συμπεριλήφθηκε στη λίστα της Disney, Disney Legends. Ενώ το ίδιο έτος σταμάτησαν οι εμφανίσεις της ως Μπελ, καθώς η φωνή της είχε αλλάξει αρκετά, μετά από 20 χρόνια. Ωστόσο, συνεχίζει να ζωγραφίζει την Μπελ για την Disney, όπως επίσης και εμφανίσεις για την προώθηση προϊόντων της εταιρείας.
Α.Ο. Αιγάλεω
Η πορεία του συλλόγου
Το Νοέμβριο του 1946, ύστερα από επιτυχή συγχώνευση της Ιεράπολης και τριών ακόμη ανεξάρτητων μεταξύ τους σωματείων που προϋπήρχαν στην περιοχή (Αθλητική Ένωση Πυριτιδοποιείου, Αθλητική Ένωση Αγίου Σπυρίδωνα και Φοίνικα) προέκυψε η σημερινή ομάδα του Αιγάλεω Α.Ο. Πρώτος πρόεδρος της νέας ομάδας που δημιουργήθηκε οριστικά στα τέλη του 1947, μετά από την ολοκλήρωση των τυπικών διαδικασιών της συγχώνευσης, ήταν ο Γεώργιος Μαρτίνης (Δαρδανέλια, 1902 - Αιγάλεω, 1987).
Σιριτόρι
Παρόμοια παιχνίδια
Κατηγορία:Παιχνίδια λέξεων
Πέιτζ Ο'Χάρα
Εξωτερικοί σύνδεσμοι
Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί φωνής
Α.Ο. Αιγάλεω
Η πορεία του συλλόγου
Το 1961 το Αιγάλεω προκρίθηκε για πρώτη φορά για την Α Εθνική κατηγορία, ενώ το 1970 συμμετείχε στο Βαλκανικό Κύπελλο και την επόμενη περίοδο κατετάγη 4ο στο πρωτάθλημα.
Έχει φθάσει τρεις φορές έως τα ημιτελικά του κυπέλλου Ελλάδας, ενώ την περίοδο 2003-04 εξασφάλισε την έξοδό του στο κύπελλο της UEFA, όπου και έλαβε μέρος την αγωνιστική σεζόν 2004-05, όταν με προπονητή το Βέλγο πρώην διεθνή Stephane Demol έφθασε έως τη φάση των ομίλων της διοργάνωσης.
Έχει λάβει μέρος σε συνολικά 15 πρωταθλήματα της Α' Εθνικής κατηγορίας (έως το 1979) και σε 8 επαγγελματικές διοργανώσεις (έως και το 2007).
Τμήμα καλαθοσφαίρισης ανδρών
Το τμήμα ανδρικής καλαθοσφαίρισης του συλλόγου μετρά ήδη 65 χρόνια ζωής, διαθέτοντας αξιοσημείωτα επιτεύγματα, με εξέχουσα στιγμή τη συμμετοχή του στο Πρωτάθλημα της Α1 Εθνικής Κατηγορίας το διάστημα 2006-2009. Την περίοδο 2017-18 το τμήμα κατέκτησε αήττητο το πρωτάθλημα στην Α΄ τοπική κατηγορία (ΕΣΚΑ), επιστρέφοντας έτσι στη Γ΄ Εθνική, ενώ κατέκτησε και το Κύπελλο ΕΣΚΑ. Την περίοδο 2018-19 πήρε μέρος στον Α΄ όμιλο Νότου της Γ΄ Εθνικής εξασφαλίζοντας τον τίτλο και την επιστροφή του στη Β΄ Εθνική για τη σεζόν 2019-20, ενώ ήταν φιναλίστ στο Τελικό του Κυπέλλου ΕΣΚΑ.
Κατακτήσεις Τίτλων
Το τμήμα έχει συγκεντρώσει στη μακρά πορεία του τις παρακάτω διακρίσεις:
Τμήμα πετοσφαίρισης γυναικών
Κύριο λήμμα: Αιγάλεω Α.Ο. (πετοσφαίριση γυναικών) right|100 px|thumb|Το έμβλημα του Τμήματος Πετοσφαίρισης Γυναικών του συλλόγου
Ιστορικό
Το τμήμα βόλεϊ γυναικών του συλλόγου δημιουργήθηκε το 1982 και έχει κατορθώσει, ιδιαίτερα τα τελευταία χρόνια να έχει συμμετοχή στις κορυφαίες αγωνιστικές κατηγορίες, ενώ μεγάλες επιτυχίες έχουν σημειώσει και τα τμήματα των υποδομών του. Για πρώτη φορά η γυναικεία ομάδα έφτασε μέχρι τη διοργάνωση της Α2 κατηγορίας στα μέσα της δεκαετίας του '90 και πέτυχε παρόμοιο επίτευγμα με την άνοδο στη Β΄ Εθνική στις αρχές της πρώτης δεκαετίας του 21ου αιώνα. Από τη σεζόν 2017-18 παίρνει μέρος στην κατηγορία Pre League (Β΄ Εθνική) της Ε.Ο.ΠΕ.
Τμήμα κολύμβησης
200px|thumb|Άποψη του κολυμβητηρίου Αιγάλεω ([[2012)]] Το τμήμα κολύμβησης του Αιγάλεω Α.Ο. ξεκίνησε για πρώτη φορά το 1981 με 200 παιδιά και προπονητή το Στ. Χρύση. Από τους πρώτους αθλητές του που πέτυχαν σημαντικές διακρίσεις ήσαν η Στέλα Μούκα, η Γιάννα Πανταζοπούλου και οι Παπαθανασίου, Μήλας, Ζαχαρά, Δημοπούλου κ.α. Εν συνεχεία το τμήμα ανέστειλε τη λειτουργία του αλλά το 1998, επαναδραστηριοποιήθηκε αρχικά με πολύ μικρό δυναμικό (περίπου 10 αθλητές), για να εξελιχθεί, μέσα σε λίγα χρόνια σε ένα από τα πιο δυνατά τμήματα κολύμβησης της ευρύτερης περιοχής. Τη διετία 2010-2011 οι νέες εγγραφές ξεπέρασαν τις 150, ενώ σημαντικές είναι οι διακρίσεις, με μετάλλια και συμμετοχές στις πανελλήνιες και πανευρωπαϊκές διοργανώσεις.
Φίλαθλοι
Στη σύντομη μέχρις στιγμής ζωή του, ο Σύνδεσμος πέτυχε ήδη να συσπειρώσει στις τάξεις του τους περισσότερους από τους πιστούς οπαδούς του σωματείου. Κατάφερε να να κεντρίσει το ενδιαφέρον της φίλαθλης κοινής γνώμης και να εισπράξει κολακευτικά σχόλια από την πλειονότητα των Μ.Μ.Ε. για τις πρωτοβουλίες του, που στοχεύουν στη βελτίωση των σχέσεων μεταξύ «αντιπάλων» φιλάθλων. Από το καλοκαίρι του 2008 ο Σύνδεσμος εδρεύει σε μια μικρή αίθουσα του Δημοτικού Σταδίου Αιγάλεω. Την άνοιξη του 2014 ιδρύθηκε "Λέσχη Φίλων Αιγάλεω Α.Ο." με επίσημο καταστατικό, ιστοσελίδα και αρχαιρεσίες για την ανάδειξη κανονικού διοικητικού συμβουλίου, απορροφώντας έτσι τα περισσότερα από τα μέλη της "Θύρας 12", που ωστόσο συνέχισε να υφίσταται.
Παλαίμαχοι αθλητές
200px|thumb|Άποψη των γραφείων του Συνδέσμου "ΣΥ.ΒΕ.Π.Α.Π." Ο ''Σύνδεσμος Βετεράνων Ποδοσφαιριστών, Αθλητών και Παραγόντων Αιγάλεω Α.Ο. ("ΣΥ.ΒΕ.Π.Α.Π.")'' ιδρύθηκε το 1995 έπειτα από πρωτοβουλία παλαιών ποδοσφαιριστών του συλλόγου και έκτοτε έχει αναπτύξει πολλαπλές δραστηριότητες σε αθλητικό, φιλανθρωπικό και πολιτιστικό επίπεδο. Συχνά διοργανώνονται εκδρομές στην επαρχία προς ενίσχυση αναξιοπαθούντων αθλητών μέσω διενέργειας φιλικών αγώνων, αλλά και εκδηλώσεις προς τιμήν παλαιών παικτών, παραγόντων, δημοσιογράφων ή και απλών φιλάθλων της ομάδας.
Τον Ιούνιο του 2010 διενεργήθηκαν αρχαιρεσίες και νέος πρόεδρος του ΣΥΒΕΠΑΠ αναδείχθηκε ο Ζαχαρίας Λυκουρίνος, τότε υπεύθυνος των Διεθνών Βετεράνων του Πανελλήνιου Σύνδεσμου Αμειβόμενων Ποδοσφαιριστών. Στις αρχές του 2012 σαν νέος, προσωρινός πρόεδρος, διατέλεσε ο Γιώργος Κωνσταντόπουλος. Το Μάρτιο του 2012 ανέλαβε το νέο Δ.Σ. που προέκυψε από αρχαιρεσίες, με πρόεδρο τον Τάκη Κατσικογιάννη. Ο ίδιος επανεκλέθηκε το 2014 και το 2016. Για τη διετία 2019-20 πρόεδρος εκλέχθηκε ο Φραγκίσκος Μαρτίνος.
Τα γραφεία του Συνδέσμου στεγάζονται σε αίθουσα του Δημοτικού Σταδίου Αιγάλεω.
Εξωτερικοί σύνδεσμοι
* Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1946 Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.ΠΕ.Δ.Α.
Ιωάννης Μεϊμαράκης
Ο Ιωάννης Μεϊμαράκης (1911 - 10 Σεπτεμβρίου 1992), του Ευαγγέλου, ήταν Έλληνας δικηγόρος και πολιτικός.
Βιογραφικά στοιχεία
Σπούδασε νομικά και ιδιώτευσε ως δικηγόρος. Εξελέγη βουλευτής Ηρακλείου στις εκλογές του 1963 με το κόμμα της ΕΡΕ.
Πατέρας του ήταν ο Ευάγγελος Μεϊμαράκης, δικηγόρος, που απεβίωσε στην Αθήνα στις 23 Αυγούστου 1967, και θείος του, αδερφός του πατέρα του, ο Βασίλειος Μεϊμαράκης, βουλευτής του Λαϊκού Κόμματος. Μητέρα του ήταν η Μαρία Μεϊμαράκη. Γιος τους είναι ο Βαγγέλης Μεϊμαράκης.
Ο Ιωάννης πέθανε σε ηλικία 81 ετών στην Αθήνα και κηδεύτηκε στις 11 Σεπτεμβρίου 1992, από τον ιερό ναό Αγίων Θεοδώρων, στο Πρώτο Νεκροταφείο Αθηνών.
Παραπομπές
Κατηγορία:Βουλευτές Ηρακλείου Κατηγορία:Βουλευτές εκλεγμένοι με την ΕΡΕ
Φριτς Χόφμαν
Ο  Φριτς Χόφμαν (Fritz Hoffmann) (Ροσλέμπεν 19 Ιουνίου 1871 - Βερολίνο 14 Ιουλίου 1927), ήταν Γερμανός αθλητής Ολυμπιονίκης στον στίβο και τη γυμναστική το 1896. Είναι ο πρώτος Γερμανός στην ιστορία των Ολυμπιακών αγώνων που κατέκτησε μετάλλιο.
Στους Α' Ολυμπιακούς αγώνες του 1896 στην Αθήνα κατέκτησε τέσσερα μετάλλια. Την πρώτη μέρα των αγώνων πήρε μέρος στα 100 μέτρα όπου τερμάτισε δεύτερος πίσω από τον Αμερικανό Μπρουκ με επίδοση 12.2. Επίσης ήταν τρίτος στα 400 μέτρα με επίδοση 55.6, στη συνέχεια των αγώνων πήρε μέρος στη γυμναστική όπου κι εκεί κατέκτησε τρία μετάλλια. Πήρε δύο χρυσά μετάλλια με τη Γερμανία στο ομαδικό του δίζυγου και το ομαδικό του μονόζυγου, ενώ ήταν τρίτος στην αναρρίχηση επί κάλω πίσω από τους Έλληνες Ανδριακόπουλο και Ξενάκη. Συμμετείχε ακόμα σε πολλά αγωνίσματα χωρίς να διακριθεί, 5ος στη σφαιροβολία και 6ος στο άλμα εις μήκος.
Ο Χόφμαν εκτός από τον στίβο και τη γυμναστική ήταν και αθλητής της κωπηλασίας και της ποδηλασίας με πολλές διακρίσεις. Συμμετείχε σαν αθλητής χωρίς να διακριθεί ή σαν αρχηγός αποστολής και στους Ολυμπιακούς στο Παρίσι το 1900, στο Σεντ Λούις το 1904 και στη Μεσολυμπιάδα του 1906.
Παραπομπές
Κατηγορία:Γερμανοί αθλητές της γυμναστικής Κατηγορία:Γερμανοί αθλητές του στίβου Κατηγορία:Γερμανοί αθλητές της κωπηλασίας Κατηγορία:Γερμανοί αθλητές της ποδηλασίας Κατηγορία:Γερμανοί Ολυμπιονίκες Κατηγορία:Αθλητές της γυμναστικής στους Θερινούς Ολυμπιακούς Αγώνες 1896 Κατηγορία:Αθλητές του στίβου στους Θερινούς Ολυμπιακούς Αγώνες 1896
Άζωτο
Το άζωτο (λατινικά: nitrogenium, αγγλικά: nitrogen) είναι το χημικό στοιχείο με χημικό σύμβολο N και ατομικό αριθμό 7. Είναι το ελαφρύτερο «πνικτογόνο», δηλαδή είναι το ελαφρύτερο χημικό στοιχείο της ομάδας 15 (πρώην VA) του περιοδικού πίνακα.Το χημικά καθαρό στοιχειακό άζωτο, στη συνηθισμένη διατομική αλλομορφή του και στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι διαφανές, άχρωμο, άοσμο και άγευστο αέριο. Το άζωτο είναι συνηθισμένο χημικό στοιχείο στο σύμπαν, εφόσον θεωρείται το πέμπτο πιο διαδεδομένο συστατικό του σύμπαντος, ενώ εκτιμάται ότι είναι 7ο σε αφθονία στο Γαλαξία μας και στο ηλιακό σύστημα. Στη Γη αποτελεί περίπου το 77% της ατμόσφαιρας του πλανήτη μας, και από αυτήν την άποψη είναι το πιο άφθονο ελεύθερο χημικό στοιχείο (στον πλανήτη). Ελεύθερο άζωτο (δηλαδή «διάζωτο», εφόσον αποτελείται από διατομικά μόρια) έχει βρεθεί σε μετεωρίτες, στον ήλιο, σε άλλα άστρα και νεφελώματα, ενώ είναι επίσης βασικό συστατικό της ατμόσφαιρας του Τιτάνα. Ενωμένο βρίσκεται σε όλους τους ζωντανούς ιστούς με τη μορφή πρωτεϊνών, αμινοξέων και άλλων χημικών ενώσεων. Επίσης, στην ατμόσφαιρα, στο νερό της βροχής και των θαλασσών, στο έδαφος και στα περιττώματα των ζώων με τη μορφή οξειδίων, αμμωνίας, νιτρικού οξέος, νιτρικών και αμμωνιακών αλάτων.
Εκτός από τις κύριες εφαρμογές των αζωτούχων ενώσεων σε λιπάσματα και αποθήκες ενέργειας, το άζωτο σχηματίζει ευέλικτες οργανικές ενώσεις. Το άζωτο είναι μέρος των υλικών που είναι γνωστά ως υφαντικά Κέβλαρ και ως κυανακρυλική υπερ-κόλλα. Το άζωτο είναι συστατικό για ενώσεις που χρησιμοποιούνται σε κάθε κύρια φαρμακολογική ομάδα, συμπεριλαμβανομένων των αντιβιοτικών. Πολλά φάρμακα είναι μιμητικά ή πρόδρομες ενώσεις φυσικών αζωτούχων ενώσεων. Για παράδειγμα, οι οργανικές νιτροενώσεις όπως η νιτρογλυκερίνη και το νιτροπρουσσίδιο ελέγχουν την πίεση του αίματος μεταβολιζόμενα στο φυσικά υπάρχον οξείδιο του αζώτου. Τα φυτικά αλκαλοειδή, που συχνά χρησιμοποιούνται ως αμυντικές ενώσεις, περιέχουν εξ' ορισμού άζωτο, οπότε πολλά αξιοσημείωτα αζωτούχα φάρμακα, όπως η καφεΐνη και η μορφίνη είτε είναι αλκαλοειδή, είτε είναι συνθετικά μιμητικά που δρουν, όπως κάνουν πολλά φυτικά αλκαλοειδή, πάνω στους υποδοχείς των ζωικών νευροδιαβιβαστών. Το τελευταίο ισχύει π.χ. για τις συνθετικές αμφεταμίνες.
Η νανοτεχνολογία ερευνά εφαρμογές σε διάφορες τεχνητές αλλοτροπικές μορφές και χημικές ενώσεις μοριακού μεγέθους της τάξης των νανομέτρων.
Ιστορία και ετυμολογία
Κατά τη διάρκεια του 18ου αιώνα ήταν ήδη γνωστό ότι ο ατμοσφαιρικός αέρας αποτελείται από δύο αέρια, από τα οποία το ένα συντελεί στην καύση και τη ζωή, ενώ το άλλο όχι.
Το άζωτο επισήμως θεωρείται ότι ανακαλύφθηκε από τον Σκώτο φυσικό Ντάνιελ Ράδερφορντ (Daniel Rutherford), ένα φοιτητή Ιατρικής στο Εδιμβούργο, ο οποίος δημοσίευσε πρώτος τα αποτελέσματα της έρευνάς του το 1772 και που ονόμασε noxious air, αυτό που είναι σήμερα γνωστό ως άζωτο. Παρόλο που δεν αναγνώρισε το άζωτο ως μία εντελώς διαφορετική χημική ουσία, το διαχώρισε καθαρά από τον "fixed air". Το γεγονός ότι το άζωτο δεν υποστήριζε την καύση ήταν σαφές στον Ράδερφορντ. Περίπου ταυτόχρονα ερευνούσαν το άζωτο και οι Καρλ Βίλχελμ Σέελε (Carl Wilhelm Scheele), Σουηδός χημικός, Χένρι Κάβεντις (Henry Cavendish) και Τζόζεφ Πρίστλυ (Joseph Priestley), Άγγλοι χημικοί, που το ανέφεραν ως burnt air ή ως phlogisticated air (δηλαδή ως «φλογιμένο αέρα»). Το αέριο άζωτο είναι αρκετά αδρανές ώστε ο Αντουάν Λαβουαζιέ (Antoine Lavoisier) να το αναφέρει ως "mephitic air", αλλά και ως azote, από την ελληνική λέξη «ἄζωτο(ς)», που προέρχεται ετυμολογικά από το στερητικό α- και την λέξη ζωή. Μέσα σε ατμόσφαιρα (μόνο) αζώτου πέθαναν πειραματόζωα και φλόγες έσβησαν. Βέβαια, στον αέρα που ο Λαβουαζιέ θεωρούσε ως άζωτο μπορεί να περιέχονταν και πάνω από 1% αργό (Ar), με βάση τον τρόπο που χρησιμοποιούσε για την απομόνωσή του.
Η λέξη «άζωτο», που χρησιμοποίησε ο Λαβουαζιέ, χρησιμοποιήθηκε σε πολλές γλώσσες, όπως συγκεκριμένα στη γαλλική, στην ιταλική, στην πολωνική, στη ρωσική, στην αλβανική, στην ελληνική, στην τουρκική, και σε άλλες. Στην αγγλική, όμως, χρησιμοποιήθηκε όχι για το ίδιο το στοιχείο, αλλά ως συνθετικό της ονομασίας πολλών αζωτούχων ενώσεων, όπως η υδραζίνη, η αζιριδίνη και οι ενώσεις του ιόντος αζιδίου (Ν3-). Η αγγλική λέξη για το ίδιο το χημικό στοιχείο άζωτο είναι nitrogen, που το 1794 εισήλθε στην αγγλική γλώσσα από τη γαλλική λέξη nitrogène, που επινοήθηκε το 1790 από τον Γάλλο χημικό Ζαν Αντουάν Σαπτάλ (Jean-Antoine Chaptal, 1756-1832), προερχόμενη από τις (επίσης) ελληνικές λέξεις νίτρο και γεννῶ. Το άζωτο περιέχεται στο νιτρικό οξύ (ΗΝΟ3). Επομένως, ο Σαπτάλ εννοούσε ότι το άζωτο είναι κομβικό τμήμα του νιτρικού οξέος, το οποίο προέρχονταν από το «νίτρο», όπως ονομαζόταν τότε το νιτρικό νάτριο (NaNO3) και το νιτρικό κάλιο (KNO3). Όμως, η λέξη «νίτρο» χρησιμοποιούνταν σε αρχαιότερες εποχές περιγράφοντας γενικά άλατα του νατρίου (Na) και η έννοιά του δεν περιείχε τα νιτρικά, καθώς ήταν παράγωγη από από τη λέξη νάτρον.
Ενώσεις του αζώτου ήταν γνωστές ήδη από το Μεσαίωνα. Οι αλχημιστές γνώριζαν το νιτρικό οξύ με το όνομα aqua fortis (ισχυρό νερό), ενώ το μείγμα νιτρικού και υδροχλωρικού οξέος 1:3 ήταν γνωστό ως aqua regia (βασιλικό νερό), εξαιτίας της ιδιότητάς του να διαλύει τον χρυσό (βασιλιά των μετάλλων). Στις πρώιμες στρατιωτικές, βιομηχανικές και αγροτικές εφαρμογές των αζωτούχων ενώσεων χρησιμοποιούνταν το νίτρο, λέξη που αναφέρονταν τότε στο νιτρικό νάτριο και στο νιτρικό κάλιο, χωρίς διάκριση. Οι πιο αξιοσημείωτες εφαρμογές νίτρου της μεσαιωνικής εποχής περιλάμβαναν το υγρό πυρ, την πυρίτιδα και αργότερα (στη γεωργία) αζωτούχα λιπάσματα. Το 1910, ο Τζον Ουίλιαμ Στρατ ανακάλυψε ότι μία ηλεκτρική εκκένωση διαμέσου αερίου αζώτου σχηματίζει «ενεργό άζωτο» (|Ν|), μια μονοατομική αλλομορφή του στοιχείου. Το "whirling cloud of brilliant yellow light" που παράχθηκε με τη συσκευή του αντέδρασε με υδράργυρο (Hg) παράγοντας εκρηκτικό αζωτούχο υδράργυρο (Hg3Ν2).
Για μακρύ χρονικό διάστημα οι πηγές των αζωτούχων ενώσεων ήταν περιορισμένες. Ως τέτοιες, χρησιμοποιούνταν διάφορες αζωτούχες βιολογικής προέλευσης ενώσεις, τα φυσικά αποθέματα νιτρικών αλάτων, καθώς και ενώσεις που παράγονταν με ατμοσφαιρικές αντιδράσεις. Η παραγωγή αζώτου με βιομηχανικές διεργασίες όπως η διεργασία Φρανκ - Κάρο (Frank–Caro process 1895–1899) και η διεργασία Χάμπερ - Μπος (Haber–Bosch process 1908–1913) διευκόλυναν αυτήν την έλλειψη αζωτούχων ενώσεων, με άμεσο αποτέλεσμα το ήμισυ σχεδόν της παγκόσμιας παραγωγής τροφίμων να βασίζεται πλέον σε συνθετικά αζωτούχα λιπάσματα. Ταυτόχρονα, περίπου, η διεργασία Όστβαλντ (Ostwald process 1902) για την παραγωγή νιτρικών από το βιομηχανικά παραγόμενο άζωτο επέτρεψε τη μεγάλης βιομηχανικής κλίμακας παραγωγή νιτρικών, που τροφοδότησαν (μεταξύ άλλων) τα κάθε είδους εκρηκτικά των δύο παγκοσμίων πολέμων του 20ού αιώνα.
Τα ισότοπα του αζώτου
Υπάρχουν στη φύση δυο σταθερά ισότοπα του αζώτου, τα 14N και 15N. Το πιο άφθονο (99,634%) από αυτά είναι το 14N, που παράγεται από τον κύκλο CNO στα άστρα. Άλλα 10 ισότοπα έχουν τεχνητά παραχθεί. Από αυτά, το 13N έχει ημιζωή 10 λεπτά, ενώ τα υπόλοιπα έχουν ημιζωές της τάξης του δευτερολέπτου και κάτω.
Το 0,73% του διαζώτου στην ατμόσφαιρα της Γης αποτελείται από 14N15N και σχεδόν όλο το υπόλοιπο από 14N2.
.
Το ραδιοϊσότοπο 16N είναι το κυρίαρχο ραδιονουκλίδιο ψυκτικό των πυρηνικών αντιδραστήρων συμπιεσμένου ύδατος. Παράγεται από το 16Ο του νερού κατά την αντίδραση (n,p). Έχει μικρή ημιζωή 7,1 sec, αλλά η μετατροπή του ξανά σε 16Ο παράγει υψηλής ενέργειας ακτίνες γ (5-7 MeV).
Προέλευση και παραγωγή
Το διάζωτο είναι το πιο άφθονο συστατικό της ατμόσφαιρας της Γης (78,082% κατ' όγκον και 75,3% κατά βάρος ξηρού αέρα). Σχηματίστηκε με πυρηνική σύντηξη στα άστρα. Εκτιμάται ότι είναι το 5ο χημικό στοιχείο σε αφθονία στο σύμπαν.
Το διάζωτο και οι αζωτούχες ενώσεις ανιχνεύθηκαν στο διαστρικό διάστημα χρησιμοποιώντας φασματοσκοπία υπεριώδους. Το διάζωτο είναι ένα από τα κύρια συστατικά στην ατμόσφαιρα του Τιτάνα και σε ίχνη σε άλλες πλανητικές ατμόσφαιρες.
Το άζωτο βρίσκεται σε όλους τους ζωντανούς οργανισμούς στη Γη, αφού αποτελεί συστατικό των πρωτεϊνών, των νουκλεϊνικών οξέων και μερικών άλλων σημαντικών βιοχημικά ουσιών. Υπολογίζεται ότι αποτελεί περίπου το 4% του ξηρού βάρους της φυτικής μάζας και το 3% κατά βάρος του ανθρώπινου σώματος. Αποτελεί ακόμη μεγάλο ποσοστό των ζωικών αποβλήτων, συνήθως με τη μορφή της ουρίας, του ουρικού οξέος και διαφόρων άλλων αμμωνιούχων παραγώγων. Αυτά αξιοποιούνται ως λίπασμα από τα φυτά που δεν διαθέτουν μηχανισμό για την άμεση δέσμευση του ατμοσφαιρικού διαζώτου.
Επίσης, το άζωτο απαντάται σε μια μορφή ορυκτών, όπως το νίτρο (ΚΝΟ3). Πολλά από αυτά δεν είναι και πολύ συνηθισμένα, κυρίως γιατί είναι εξαιρετικά ευδιάλυτα στο νερό.
Το άζωτο παρασκευάζεται σχεδόν αποκλειστικά με κλασματική απόσταξη υγροποιημένου αέρα. Το άζωτο έχει χαμηλότερο σημείο βρασμού από το οξυγόνο (-195,8° C και -183,0° C αντίστοιχα) με αποτέλεσμα να αποστάζει πρώτο. Σε μικρότερη κλίμακα παρασκευάζεται με μηχανικά μέσα από αέρα (μεμβράνες αντίστροφης όσμωσης ή προσρόφηση με εναλλαγή πίεσης (pressure swing adsorption), με θέρμανση νιτρώδους αμμωνίου (ΝΗ4ΝΟ2) ή αζωτούχου βαρίου (Ba(N3)2).
Στη μέθοδο της κλασματικής απόσταξης του υγροποιημένου αέρα, ο αέρας αρχικά φιλτράρεται για την απομάκρυνση σωματιδίων και στη συνέχεια συμπιέζεται περίπου στα 5,3 bar. Ακολουθεί ένας οξειδωτικός θάλαμος στον οποίο μετατρέπονται τα ίχνη υδρογονανθράκων σε διοξείδιο του άνθρακα και νερό. Ο αέρας περνάει από ένα διαχωριστή νερού όπου μέρος του νερού απομακρύνεται ενώ το υπόλοιπο νερό και το διοξείδιο του άνθρακα διαχωρίζονται σε στερεά μορφή σε έναν εναλλάκτη θερμότητας ο οποίος μειώνει τη θερμοκρασία του αέρα στους -168 °C σε πίεση 5 bar. Με περαιτέρω ψύξη από μια βαλβίδα εκτόνωσης, ο αέρας εισέρχεται στη στήλη κλασματικής απόσταξης (ύψους περίπου 30 μέτρων) όπου το πιο πτητικό άζωτο απομακρύνεται από την κορυφή της στήλης ως αέριο και το οξυγόνο (με ένα μικρό ποσοστό αργού) ως υγρό από τη βάση.
Εμπορικά το άζωτο είναι συχνά ένα παραπροϊόν της επεξεργασίας ατμοσφαιρικού αέρα που βιομηχανικά γίνεται (κυρίως) για τη συγκέντρωση οξυγόνου για την παραγωγή χάλυβα και άλλους σκοπούς. Η προμήθειά του γίνεται σε κυλίνδρους και συχνά χρησιμοποιείται η συντομογραφία OFN (Oxygen-Free Nitrogen).
Σε εργαστηριακή κλίμακα, το άζωτο μπορεί να παραχθεί με επίδραση υδατικού διαλύματος χλωριούχου αμμωνίου (NH4Cl) σε νιτρώδες νάτριο (NaNO2) :
Με αυτήν την αντίδραση συμπαράγονται μικρές ποσότητες προσμείξεων μονοξειδίου του αζώτου (NO) και νιτρικού οξέος (HNO3). Οι προσμείξεις μπορούν να αφαιρεθούν με διέλευση του παραγόμενου αέριου μέσα από «παγίδα» υδατικού διαλύματος θειικού οξέος (H2SO4), που περιέχει διχρωμικό κάλιο (K2Cr2O7). Πολύ καθαρό άζωτο μπορεί να παραχθεί με θερμική διάσπαση αζιδίου του βαρίου [Ba(N3)2] ή αζιδίου του νατρίου (NaN3) :
Ιδιότητες
Το άζωτο είναι αμέταλλο χημικό στοιχείο, με ηλεκτραρνητικότητα 3,04. Το άτομό του πέντε (5) ηλεκτρόνια στην εξώτατη ηλεκτρονιακή στοιβάδα του και γι' αυτό είναι τρισθενές στις περισσότερες ενώσεις του. Ο τριπλός δεσμός στο μόριο του διαζώτου (Ν2) είναι από τους ισχυρότερους (χημικούς δεσμούς) που υπάρχουν. Η (σχετικά μεγάλη) ισχύς του δεσμού του διαζώτου έχει ως αποτέλεσμα το στοιχειακό άζωτο να σχηματίζει (σχετικά) δύσκολα ενώσεις, καθώς και αντίστροφα να διευκολύνει (σχετικά) τον επανασχηματισμό του, με διάσπαση αζωτούχων ενώσεων και έκλυση ενέργειας. Αυτό έχει συνέπειες για τον ρόλο του αζώτου τόσο στη φύση, όσο και στις ανθρωπογενείς οικονομικές δραστηριότητες.
Υπό (κανονική) ατμοσφαιρική πίεση (1 atm), το μοριακό άζωτο υγροποιείται στους −195,79 °C και στερεοποιείται στους −210,01 °C στη εξαγωνική συμπιεσμένη κρυσταλλική αλλομορφή του (που ονομάζεται β φάση). Κάτω από τους −237,6 °C, το άζωτο υιοθετεί την κυβική κρυσταλλική αλλομορφή του (που ονομάζεται α φάση). Το υγροποιημένο διάζωτο είναι υγρό που θυμίζει το νερό στην εμφάνιση, αλλά έχει το 80,8% της πυκνότητάς του, στο σημείο βρασμού του. Είναι συνηθισμένο κρυογόνο.
Ασταθή αλλότροπα του αζώτου, με μόρια που αποτελούνται από περισσότερα από δύο (2) άτομα αζώτου έχουν παραχθεί εργαστηριακά. Τέτοια είναι το τριάζωτο (N3) και το τετραάζωτο (N4) : Υπό εξαιρετικά υψηλές πιέσεις (1,1 εκατομμύρια atm) και σε υψηλές θερμοκρασίες (2.000 K), που παράγονται χρησιμοποιώντας ένα αδαμάντινο κελί συμπίεσης, το διάζωτο πολυμερίζεται σε μια κυβική κρυσταλλική δομή με απλούς μόνο ομοιοπολικούς δεσμούς. Η δομή αυτή είναι παρόμοια με αυτή του διαμαντιού, και το μόριό του έχει εξαιρετικά ισχυρούς ομοιοπολικούς δεσμούς. Γι' αυτό το τετραάζωτο ονομάζεται επίσης διαμάντι αζώτου. Άλλα αλλότροπα (που δεν έχουν όμως ακόμη συνθεθεί), περιλαμβάνουν την εξαζίνη (N6), με μοριακή δομή ανάλογη με αυτήν του βενζολίου και το οκτααζακυβάνιο (Ν8), με μοριακή δομή ανάλογη με αυτήν του κυβανίου. Η εξαζίνη προβλέφθηκε ότι θα είναι πολύ ασταθές, ενώ το δεύτερο κινητικά σταθερό, για λόγους τροχιακής συμμετρίας.
Το άζωτο διαλύεται ελάχιστα στο νερό, δεν είναι δηλητηριώδες, αλλά ασφυκτικό. Δεν καίγεται, αλλά έχει παρατηρηθεί ότι ορισμένα στοιχεία μπορούν να “καούν” σε άζωτο, όπως το μαγνήσιο στους 300 °C και το λίθιο ακόμα και σε θερμοκρασία δωματίου, παράγοντας κρυσταλλικά μεταλλικά νιτρίδια. Όταν θερμανθεί υπό πίεση με το υδρογόνο παρουσία καταλύτη, σχηματίζεται αμμωνία.
Το φυσικό άζωτο στη Γη αποτελείται από μίγμα δύο σταθερών ισοτόπων του, το 14Ν (99,63%) και το 15Ν (0,37%). Από τα υπόλοιπα γνωστά ραδιενεργά ισότοπα, το 13Ν έχει χρόνο ημιζωής περίπου δέκα λεπτά ενώ τα υπόλοιπα λίγα δευτερόλεπτα ή και λιγότερο.
Το μόριο του αζώτου έχει μηδενική (0 D) διπολική ροπή και έτσι είναι διάφανο στην υπέρυθρη και στην ορατή ακτινοβολία. Αντίθετα, παρουσιάζει σημαντική απορρόφηση υπεριώδους ακτινοβολίας, σε μήκος κύματος περίπου 100 nm.
Βιολογική σημασία – Κύκλος του αζώτου
Το άζωτο είναι ένα από τα 27 απαραίτητα χημικά στοιχεία για τη ζωή. Μαζί με τον άνθρακα, το υδρογόνο και το οξυγόνο αποτελούν, σε ποσοστό, το 96% (κατά βάρος) των ζωντανών οργανισμών. Ειδικότερα, το άζωτο είναι απαραίτητο για τη ζωή καθώς αποτελεί βασικό συστατικό των αμινοξέων και νουκλεϊκών οξέων, δομικά στοιχεία των πρωτεϊνών.
Η μεγάλη πλειονότητα των ζωντανών οργανισμών δεν μπορεί να χρησιμοποιήσει το μοριακό άζωτο που βρίσκεται άφθονο στην ατμόσφαιρα, και έτσι αυτό πρέπει να μετατραπεί σε κάποια άλλη πιο εύχρηστη μορφή. Η διαδικασία αυτή, γνωστή ως αζωτοδέσμευση, πραγματοποιείται είτε με φυσικό είτε με βιολογικό τρόπο.
400px|thumb|right|Ο κύκλος του αζώτου Στη φυσική αζωτοδέσμευση, το άζωτο της ατμόσφαιρας ενώνεται με το οξυγόνο ή το υδρογόνο των υδρατμών, με την απορρόφηση ενέργειας που προσφέρεται από κεραυνούς ή άλλες ηλεκτρικές εκκενώσεις, σχηματίζοντας νιτρικά ιόντα ή αμμωνία αντίστοιχα. Αυτά, στη συνέχεια, μεταφέρονται με τη βοήθεια της βροχής στο έδαφος.
Η βιολογική αζωτοδέσμευση, αποτελεί τον κύριο τρόπο μετατροπής του ελεύθερου αζώτου σε χρήσιμες, για τους οργανισμούς, χημικές ενώσεις. Πραγματοποιείται με τη βοήθεια μικροοργανισμών του εδάφους, τα αζωτοδεσμευτικά βακτήρια, τα οποία είτε ζουν ελεύθερα είτε συνηθέστερα συμβιώνουν (π.χ. Rhizobium) στις ρίζες ορισμένων φυτών όπως τα ψυχανθή (όσπρια, κουκιά κλπ.). Εκεί, τα βακτήρια μετατρέπουν το ατμοσφαιρικό άζωτο σε νιτρικά ιόντα, μέρος των οποίων μεταφέρονται στα φυτά. Ως μέρος αυτής της συμβίωσης τα φυτά μετατρέπουν τα νιτρικά ιόντα σε οξείδια του αζώτου και αμινοξέα για τη δημιουργία πρωτεϊνών και άλλων βιολογικά χρήσιμων μορίων, και σε αντάλλαγμα παράγουν σάκχαρα, τα οποία χρειάζονται τα βακτήρια.
Στη συνέχεια, το άζωτο που είναι δεσμευμένο στην οργανική ύλη, ανακυκλώνεται κλείνοντας έτσι τον κύκλο του αζώτου και διατηρώντας την ισορροπία στην ατμόσφαιρα. Αυτό πραγματοποιείται σε δύο στάδια: Οι πρωτεΐνες διασπώνται με τη βοήθεια μικροοργανισμών σε αμμωνία και αυτή από άλλους μικροοργανισμούς (νιτροποιητικοί) σε νιτρικά ιόντα. Μέρος αυτών μετατρέπονται από βακτήρια (απονιτροποιητικά) σε μοριακό άζωτο, που απελευθερώνεται στην ατμόσφαιρα.
Τέλος, τα ζώα προσλαμβάνουν από τα φυτά τα αζωτούχα αμινοξέα, τα οποία χρησιμοποιούνται ως πρώτη ύλη για την παρασκευή πρωτεϊνών και νουκλεϊκών οξέων.
Η παραπάνω ισορροπία πολλές φορές διαταράσσεται από διάφορες ανθρωπογενείς δραστηριότητες όπως είναι κυρίως η χρήση φυσικών και βιομηχανικών λιπασμάτων σε τεράστιες ποσότητες. Ένα μεγάλο μέρος αυτών των λιπασμάτων παρασύρεται από τα νερά της βροχής και καταλήγει σε λίμνες, ποτάμια ή τη θάλασσα. Εκεί προκαλείται το φαινόμενο του ευτροφισμού, όπου η υπερβολική ανάπτυξη των βακτηρίων λόγω της παρουσίας του αζώτου εξαντλεί το οξυγόνο των νερών, με αποτέλεσμα τον θάνατο των ανώτερων οργανισμών.
Αποφασιστικός είναι ο ρόλος του αζώτου και μέσα στον ατμοσφαιρικό αέρα. Διατηρεί σχετικά χαμηλή τη συγκέντρωση του οξυγόνου σε αυτή μειώνοντας έτσι τη δραστικότητά του, με αποτέλεσμα όλες οι οξειδώσεις στη φύση, η καύση και η σήψη να προχωρούν με τη γνωστή μικρή φυσική τους ταχύτητα.
Χρήσεις
Εξαιτίας της αδράνειάς του, το αέριο άζωτο χρησιμοποιείται ευρέως από τη χημική βιομηχανία ως αδρανές "κάλυμμα" για την προστασία μίας ουσίας από ανεπιθύμητη επαφή με το οξυγόνο και την υγρασία. Έτσι, χρησιμοποιείται για τη διατήρηση τροφών, ως ασφαλές κάλυμμα υγρών εκρηκτικών, στην παραγωγή ολοκληρωμένων κυκλωμάτων και ανοξείδωτου χάλυβα, επίσης χρησιμοποιείται για το φούσκωμα των ελαστικών των αεροπλάνων και των αυτοκινήτων, καθώς και στα συστήματα οξειδίου του αζώτου (nitrous oxide systems), συστήματα αύξησης της ιπποδύναμης ως N2O.
Η χαμηλή θερμοκρασία και η αδράνεια του αζώτου στην υγρή κατάσταση, το καθιστά κατάλληλο ως ψυκτικό για μια πλειάδα χρήσεων όπως για τη μεταφορά τροφίμων και άλλων προϊόντων, για τα οποία υπάρχει κίνδυνος αλλοίωσης τους, για τη διατήρηση βιολογικών δειγμάτων, αίματος και αναπαραγωγικών κυττάρων (σπέρματος και ωαρίων), στην έρευνα στον τομέα της Κρυογονικής και άλλα.
Ενώσεις του αζώτου
Το μεγαλύτερο μέρος του στοιχειακού αζώτου καταναλώνεται για την παραγωγή σημαντικών βιομηχανικών ενώσεών του.
Έτσι, μεγάλες ποσότητες αζώτου χρησιμοποιούνται μαζί με υδρογόνο για την συνθετική παραγωγή αμμωνίας, μίας από τις δύο σημαντικότερες εμπορικές αζωτούχες ενώσεις. Στη συνέχεια μέρος της αμμωνίας χρησιμοποιείται ως πρώτη ύλη για την παραγωγή νιτρικού οξέος, νιτρικών αλάτων και ανθρακικής σόδας. Επίσης, από αμμωνία παρασκευάζεται η υδραζίνη, Ν2Η4, ένα άχρωμο υγρό που χρησιμοποιείται ως καύσιμο πυραύλων και σε άλλες βιομηχανικές εφαρμογές.
Η δεύτερη σημαντικότερη αζωτούχος ένωση είναι το νιτρικό οξύ, ένα εξαιρετικά διαβρωτικό υγρό, που βρίσκει εφαρμογή στην παραγωγή λιπασμάτων, χρωμάτων, φαρμάκων και εκρηκτικών. Το νιτρικό αμμώνιο, ΝΗ4ΝΟ3, είναι η πιο συνηθισμένη αζωτούχος ένωση των συνθετικών λιπασμάτων.
Το άζωτο επίσης μπορεί να ενωθεί με το οξυγόνο δίνοντας διάφορα οξείδια του αζώτου: α) Το υποξείδιο του αζώτου ή αέριο του γέλιου (laughing gas), Ν2Ο, το οποίο χρησιμοποιείται ως αναισθητικό, β) Το μονοξείδιο του αζώτου, ΝΟ, το οποίο αντιδρά ταχύτατα με οξυγόνο προς διοξείδιο του αζώτου και είναι σημαντικός ατμοσφαιρικός ρύπος, γ) Το διοξείδιο του αζώτου, ΝΟ2, ενδιάμεσο στην παραγωγή του νιτρικού οξέος και ισχυρό οξειδωτικό. Άλλα δύο οξείδια, το τριοξείδιο του διαζώτου (Ν2Ο3) και το πεντοξείδιο του διαζώτου (Ν2Ο5), είναι πολύ ασταθή και εκρηκτικά.
Τα αζίδια, ανόργανα ή οργανικά, είναι ενώσεις που περιέχουν μία ομάδα τριών ατόμων αζώτου (-Ν3) και είναι εξαιρετικά ευαίσθητα σε δονήσεις και ασταθή. Κάποια από αυτά, όπως το αζίδιο του μολύβδου ή αζωτούχος μόλυβδος, Pb(N3)2, χρησιμοποιούνται ως πυροκροτητές.
Τέλος, μια μεγάλη ποικιλία οργανικών ενώσεων έχουν ως βασικό συστατικό το άζωτο, όπως είναι τα αμινοξέα, οι αμίνες και τα αμίδια, και η νιτρογλυκερίνη.
Ασφάλεια - Υγεία
Το άζωτο δεν είναι δηλητηριώδες αέριο αλλά μπορεί να προκαλέσει ασφυξία.
Το εισπνεόμενο από τον άνθρωπο άζωτο κανονικά διαλύεται ελάχιστα στο αίμα. Κάτω, όμως, από αυξημένη πίεση, όπως σε μεγάλο βάθος στη θάλασσα, η διαλυτότητά του στο αίμα αυξάνεται. Έτσι, με την απότομη μείωση της πίεσης (π.χ. την γρήγορη επάνοδο στην επιφάνεια ενός δύτη) και την συνακόλουθη μείωση της διαλυτότητας, δημιουργούνται φυσαλίδες αζώτου μέσα στο αίμα, οι οποίες ευθύνονται για μία θανατηφόρο, πολλές φορές, ασθένεια, γνωστή ως νόσος των δυτών.
Τέλος, επαφή του δέρματος με υγρό άζωτο είναι δυνατό να προκαλέσει σοβαρά κρυοπαγήματα μέσα σε ελάχιστα δευτερόλεπτα.
Πηγές
Κατηγορία:Άζωτο Κατηγορία:Ψυκτικά
A Hard Day's Night
A Hard Day's Night ονομάζεται το τρίτο άλμπουμ του Αγγλικού Ροκ συγκροτήματος The Beatles. Κυκλοφόρησε το 1964, παράλληλα με την κινηματογραφική προβολή της ομώνυμης ταινίας. Είναι το μοναδικό άλμπουμ του συγκροτήματος που όλα του τα κομμάτια είναι γραμμένα από το ντουέτο των Λένον και ΜακΚάρτνεϋ.
Περιεχόμενο
Όλα τα κομμάτια είναι γραμμένα από τον Τζων Λένον και τον Πωλ ΜακΚάρτνεϋ.
Παραπομπές
Κατηγορία:Δισκογραφία των Beatles
Μηριόνης
Η προσωπικότητα του Μηριόνη διαφαίνεται από τα αποδιδόμενα σε αυτόν επίθετα στην Ιλιάδα: «ήρως», «δουρυκλυτός», «δαΐφρων», «πεπνυμένος», ενώ για τη γενναιότητά του παρομοιάζεται με τον ίδιο τον θεό του πολέμου Άρη. Μετά την άλωση της Τροίας, ο Μηριόνης με τον Ιδομενέα επέστρεψαν σώοι στην Κρήτη, όπου μετά τον θάνατό τους τιμήθηκαν από τους κατοίκους ως ήρωες. Στους πίνακες των βασιλέων της Κρήτης ο Μηριόνης φέρεται 17ος κατά σειρά.
Έξαρση του μπουνγιαϊού το 2020
Το ξέσπασμα του bunyavirus του 2020 αναφέρεται σε αναφορές για μια συνεχιζόμενη εκδήλωση σοβαρού πυρετού με σύνδρομο θρομβοπενίας (SFTS) στην Ανατολική Κίνα που προκαλείται από τον ιό SFTS. Η επιδημία έχει μολύνει μέχρι τώρα 60 άτομα και σκότωσε 7.
Μηριόνης
Σύμφωνα με μια μεταγενέστερη παράδοση, ο Μηριόνης ταξίδεψε μετά και στη Σικελία, όπου τον υποδέχθηκαν οι εκεί Κρητικοί άποικοι στη Μινώα και στο Εγγύιον. Στο Εγγύιο αναφέρεται και λατρεία του ήρωα σε σωζόμενο ιερό, όπου αποκαλύφθηκε κράνος με την επιγραφή « ΜΗΡΙΟΝΟΥ ». Στον Μηριόνη αποδόθηκε και η ίδρυση της πόλεως Κρήσσα στην Παφλαγονία.
Πηγές
Κατηγορία:Τρωικός Πόλεμος Κατηγορία:Μυθικοί βασιλείς της Κρήτης Κατηγορία:Μνηστήρες της Ωραίας Ελένης
Έξαρση του μπουνγιαϊού το 2020
Χρονοδιάγραμμα
Ο ιός ανακαλύφθηκε για πρώτη φορά στην Κίνα το 2009 σε αγροτικές περιοχές.
Η επιδημία πιστεύεται ότι ξεκίνησε τον Απρίλιο του 2020. Στην επαρχία Jiangsu της Ανατολικής Κίνας, πάνω από 37 άτομα είχαν προσβληθεί από τον ιό. Στο Anhui, υπήρχαν 23 περιπτώσεις και 5 θάνατοι. Από τις 5 Αυγούστου, υπάρχουν συνολικά 60 επιβεβαιωμένα κρούσματα με 7 θανάτους.
Παραπομπές
Κατηγορία:Επιδημίες Κατηγορία:Ασθένειες
Τάκης Μπουγάς
Βιογραφία
Από νωρίς συνεργάστηκε με μεγάλα ονόματα του ελληνικού τραγουδιού. Ο Χάρρυ Κλυνν, τον οποίον θεωρεί μεγάλο δάσκαλο, τον έκανε μαέστρο.
Είχε γράψει την μουσική για πολλές επιτυχίες και από τα πρώτα του τραγούδια είναι το "Άννα", το οποίο τραγούδησε, πριν από πολλά χρόνια, για πρώτη φορά ο Κώστας Καράλης με στίχους του Καλαμίτση Γιάννη. Το τραγούδι αυτό το ξανατραγούδησε ο Μιχάλης Χατζηγιάννης και επανέλαβε την επιτυχία σ' ένα πιο νεανικό κοινό. Το ίδιο έγινε και με το τραγούδι "Ετοιμάζω ταξίδι", το οποίο τραγουδήθηκε για πρώτη φορά από την Ελένη Δήμου και επανέλαβε την επιτυχία του πρόσφατα ο Γιώργος Γιαννιάς.
Ανάμεσα στα πιο γνωστά τραγούδια του συγκαταλέγονται τα: "Το κακό παιδί", "Κρίση", "Θέλω να γυρίσω στα παλιά", "Ένα", "Γυμνό", "Πας να με τρελάνεις" του Πάνου Καλίδη, τα "Αχ πόσο βαριέμαι", "Ένα κενό", "Είσαι το λάθος μου το τελευταίο", "Ζηλεύω" και "Η φιλοσοφία μου" του Γιώργου Μαζωνάκη, "Αλλοιώτικη μέρα", "Φως '', "Μυαλό δεν θα βάλει αυτό το κεφάλι" με τον Δημήτρη Μητροπάνο κ.α.
Είχε συνεργαστεί κατά καιρούς με την Άννα Βίσση, τον Γιώργο Νταλάρα, την Πάολα, τον Βασίλη Καρρά, τον Δημήτρη Μητροπάνο, την Μελίνα Ασλανίδου, την Δέσποινα Βανδή, τον Άγγελο Διονυσίου, την Ευδοκία, τον Σαράντη Σαλέα, την Τάνια Τσανακλίδου, την Ελένη Βιτάλη, την Μαρινέλλα, τον Γιάννη Πάριο, τον Θέμη Αδαμαντίδη, τον Βλάσση Μπονάτσο, τον Αντύπα, τον Ανέστη Μαντά, τον Δημήτρη Μπάση, την Αλέκα Κανελλίδου, τον Χρήστο Δάντη, την Ελένη Δήμου, την Κωνσταντίνα, τη Βίκυ Μοσχολιού, την Άντζυ Σαμίου, τον Μανώλη Μητσιά, τον Γιώργο Μαζωνάκη, τον Νίνο, την Νατάσσα Θεοδωρίδου, τον Νίκο Μακρόπουλο, τον Πάνο Καλλίδη, την Πέγκυ Ζήνα, την Άντζελα Δημητρίου, τον Γιώργο Λιανό, την Κατερίνα Τοπάζη, τον Μανώλη Λιδάκη, την Ειρήνη Μερκούρη, τον Γιάννη Σαββιδάκη, τον Χάρρυ Κλύνν, τον Κώστα Καραφώτη, τον Χρήστο Αντωνιάδη, την Βίκυ Χαρίτου, τον Γιάννη Μπέκα και πολλούς άλλους.
Είχε συνεργαστεί με τον Χάρρυ Κλυνν, γράφοντας την μουσική σε 2 δίσκους.
Διετέλεσε 11 χρόνια μαέστρος του Γιώργου Μαζωνάκη, της Νατάσας Θεοδωρίδου, της Έλλης Κοκκίνου και πολλών άλλων.
Το 1990 άλλαξε τον τρόπο της νυχτερινής διασκέδασης, ξεκινώντας από το Chorus στη Θεσσαλονίκη και φτάνοντας στην Αθήνα, στο Romeo.
Είχε γράψει τραγούδι στον Αντώνη Ρέμο με τίτλο "Δεν ακούω κανέναν" σε στίχους της Ελένης Γιαννατσούλια και στον Γιάννη Πλούταρχο με τον τίτλο "Σ' έχω ανάγκη" σε στίχους Νίκου Σαρρή.
Είχε γράψει μουσική σε πολλές επιθεωρήσεις και σε ταινίες. Είχε περισσότερους από 30 χρυσούς και 20 πλατινένιους δίσκους.
Προσωπική ζωή
Παντρεύτηκε την ηθοποιό Άννα Φόνσου το 1985 και έμειναν μαζί μέχρι το 1993 που πήραν διαζύγιο. Απεβίωσε την 1η Νοεμβρίου 2021 στην Αθήνα, χτυπημένος από καρκίνο.
Εξωτερικοί σύνδεσμοι
Κατηγορία:Έλληνες τραγουδοποιοί Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 05/2010 Κατηγορία:Μουσική-επέκταση
Retrospective I
Το Retrospective I είναι συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε τον Μάιο του 1997 μέσω της δισκογραφικής εταιρίας "Anthem Records" στον Καναδά και της "Mercury Records" στον υπόλοιπο κόσμο.
Η συλλογή περιλαμβάνει κομμάτια από την στούντιο δισκογραφία του συγκροτήματος από το 1973 μέχρι το 1980, αφήνοντας εκτός τα ζωντανά ηχογραφημένο άλμπουμ "All the World's a Stage".
Μέλη των Rush
Τα τραγούδια του "Retrospective I" ηχογραφήθηκαν από τους εξής μουσικούς:
Πηγές
Κατηγορία:Δισκογραφία των Rush Κατηγορία:Άλμπουμ του 1997
Αλίκη Καγιαλόγλου
Η Αλίκη (Αλεξάνδρα-Ευανθία) Καγιαλόγλου είναι Ελληνίδα τραγουδίστρια με διεθνή σταδιοδρομία.